**Отчет**

 за дейността на читалището за 2022 година

 Българското читалище се възприема от обществото като културна институция, завоювала своите позиции през годините на своето съществуване и доказала, че е необходима. Заедно с това се откроява и специфичната мисия на читалището за съхранение и развитие на традиционните ценности на нацията.

 В своето вече 114-годишно съществуване Народно читалище „Наредък-1908г.”, с. Борима се е превърнало в основна клетка на културата със свое място и роля в живота на местната общност.

 През последните години – години на бързо развитие на обществото, най-вече в технологично отношение, читалището в с. Борима вече е не само традиционната културно-просветна организация за най-широк кръг от населението, но и институция, която отговаря на съвременните изисквания за бърз достъп до информация, за предоставяне по иновативен начин възможности за развитие творческия потенциал на населението. Особено внимание се обръща на взаимовръзката между поколенията, най-вече с оглед задоволяване потребностите на младите хора. Дейността на боримското читалище е винаги свързана с променящите се социално-икономически условия в общността, изменящите се ценности и потребности на хората.

 Управляващ орган на читалището е читалищното настоятелство, което се състои от пет члена, с председател Мериян Асанова Афъзова.

 Основните функции и задачи които стояха пред институцията бяха:

 Затвърждаване позицията на читалището като водещо културно средище;

 обогатяване на културния живот с традиционни и нови форми; развитие на библиотечната дейност; превръщане на читалището в информационен център; съхраняване на народните обичаи и традиции; развитие и подпомагане на любителското художествено творчество; работа по проекти; партниране с местното самоуправление за развитието на културните процеси.

 Въпреки ограниченията тези функции бяха изпълнени в по-голямата степен.

 По отношение на заложените приоритетни задачи за изминалия отчетен период, които бяха: - Поддържане на читалищната библиотека;

- Обогатяване и развитие на любителското художествено творчество, участие в концерти, фестивали и други културни мероприятия на територията на общината и страната; -

Обогатяване на формите и дейностите за съхраняване и популяризиране на културно историческото наследство;

- **Библиотечна и информационна дейност** .

 Една от основните дейности на читалището е библиотечната дейност. Основната ѝ цел е привличане на читатели от най- ранна детска възраст.Към читалището функционират два отдела на библиотеката - за деца и за възрастни.

 За съжаление през последните години броят на читателите намалява и причините за това са различни: при по-младото поколение причините варират от нежелание за четене до четене онлайн. При по-възрастните – от липса на време за някои до невъзможност да посещават библиотеката поради факта, че е на втория етаж и за най-възрастните читатели е трудно достъпна. Но всъщност основната причина за намаляване броя на читателите е липса на навици за четене, въпреки това възрастните хора четат повече от децата.

 През годината се провеждаха чествания на дати от местния и националния календар , разбира се – подреждане на кътове и витрини като утвърден начин за популяризиране на творчеството на авторите или събитията.

 Библиотечния фонд наброява 11 364 тома литература.

 Посещения – 1681.

Раздадени книги 345 тома

Посещенията за дома са : 214-броя.

Електронни документи – 25 броя.

 Потребители 402 , от тях до 14 години -21.

 **Художествено - творческа дейност .**

 В НЧ „Напредък-1908г.” функционират следните самодейни колективи и групи за любителско художествено творчество:

 -Женска певческа група

-Детска вокална група „Боримски звънчета”

-Танцов състав”Боримски огън”

- Танцова група „Хоп-троп”

-Кръжок по художествено слово

-Любителски сатиричен колектив

 **Културно – масови мероприятия:**

 Читалището организира традиционни празници и чествания, свързани с местния и националния календар. Работи съвместно с Основно училище „Васил Левски”, ДГ” Звънче” Пенсионерския клуб , като се провеждат съвместни инициативи за децата и възрастните. Самодейците от читалищните състави бяха основни участници в провеждането на културните изяви и събития. Участия имаха в:

* 19.02 самодейци и деца поднесоха венец пред паметника на Васил Левски в училището.
* 01.03 Баба Марта поднесе мартенички в пенсионерския клуб и на хора от селото.
* 03.03 се поднесе венец на паметника на опълченеца от с.Борима Баньо Маринов.
* 08.03 организира се празник в пенсионерския клуб по случай денят на жената.
* 19.03 на центъра на селото се проведе празничен концерт с участието на кукерски състав от с.Сушица,гр.Карлово и танцов състав ”Луковитски бисери” от гр. Луковит.
* 04.04 библиотекаря на читалището беше на гости в ДГ”Звънче” по случай 2.04 ден на детската книга.
* 15.04 децата от ОУ” В.Левски от 1 до 3 клас посещение в библиотеката
* 17.04 ЖПГ взе участие в Националния събор на народното творчество „Цветница” 2022г.
* 24.04 се проведе Великденски концерт, с участието на деца от ДГ „Знънче”, ЖПГ, танцов състав „Боримски огън” и танцов състав Хоп-троп”.
* 01.05 ЖПГ „Боримски извори” участва във фолклорен фестивал „Гергьовски люлки” в гр.Левски.
* 05.06 участие на ЖПГ във фолклорен фестивал „Насред мегдана” в с.Арбанаси.
* 25.06 танцов състав „Боримски огън” взе участие в събора в с.Дълбок дол.
* 16.06 в библиотеката се организира литературна среща с писателя Нидал Алгафари.
* 02.07 танцов състав „Боримски огън” участва в единадесетия фолклорен празник „Хоро под Стратеш”.
* 13.07 в библиотеката се организира литературна среща с писателя Нидал Алгафари.
* 16.07 се организира празник на селото или „Ден на животновъда”.
* 23.08 ЖПГ и танцов състав взеха участие в международния фестивал „Светът и децата за мир” в гр. Истанбул.
* 23 и 24.09 участие във фестивала на сливата в гр.Троян.
* 17.12 ЖПГ и танцов състав взеха участие в Коледната програма в с.Лесидрен.
* 23.12 Коледен концерт.
* 24.12. се проведе традиционното Коледуване.

 Проведени са 20 културно-масови мероприятия, традиционни празници и обичаи.

 През годината са проведени 6 броя заседания на читалищното настоятелство и едно общо отчетно събрание.Вземаха се конкретни решения за дейността на читалището и се отчитаха изпълненията им.

 С.Борима Секретар:.......................

24.01.2023г. /Гергана Василева/

 СПИСЪК НА ЧИТАЛИЩНО НАСТОЯТЕЛСТВО НА

 НЧ” НАПРЕДЪК-1908г.”

1. МЕРИЯН АСАНОВА АФЪЗОВА
2. ГЕРГАНА ТРИФОНОВА ВАСИЛЕВА
3. ДИЛЯНКА ЙОТОВА ГЕОВА
4. ЦЕНКА КОЛЕВА МИНКОВА
5. ДОЧКА СТОЯНОВА ЦОЧЕВА

 СПИСЪК НА ПРОВЕРИТЕЛНА КОМИСИЯ

 1. САФИЕ РЕДЖЕПОВА ТАКАЛОВА

 2. СТАЙКА КАЛЕВА ВАСИЛЕВА

 3. ИВАНКА ИВАНОВА ИВАНОВА